Nils Astrup

Nils Astrup (født 30. august 1843 i Grue i Hedmark, død 18. mars 1919 i «Elseterli», Untumjambili, Krantzkop District i Natal i Sør-Afrika) var biskop for den norske lutherske misjon i Zululand. Han var gift med Anna Catherina Ursula Thurman (1843–1931),http://nbl.snl.no/Nils_Astrup_-_1 søster av Peder Cappelen Thurmann.

Astrups far Nikolay var dommer på Sunnmøre, og selv virket han også som assisterende dommer fra 1866 til 1869 til han studerte teologi 1870-78. Deretter var han sogneprest i Norddal på Sunnmøre fra 1879 til 1883.SNL: Nils Astrup Nevøen Nikolai ble en kjent kunstmaler.

Astrup ble så misjonær og ankom Natal i Sør-Afrika i 1883. Der overtok han ledelsen for den norske misjonen etter dens stifter Hans Paludan Smith Schreuder, som hadde dødd i 1882. Han gikk til fots til Gazaland og tilbake under de tre vintermånedene i 1889. I 1891 skrev han bok om denne bemerkelsesverdige reisen.Astrup, Nils (1891): En Missionsreise til Limpopo. Gjennem Zululand, Swaziland og Tongaland ind i Riget Umgaza. Kristiania: Steen. Astrup skrev i Morgenbladet under boerkrigen og ga på samme måte som Lars Dahle uttrykke for støtte til den britiske siden, blant annet «Thi hva man end kan sige om englænderne, maa man sige, at deres regimente er det bedste for Syd-Afrika, særlig hva missionen og den infødte angaar. De er jo ingen tvil om, at boerne har behandlet det infødte med haarhed og forakt.»

Astrup ble ordinert til biskop i Nidarosdomen i Trondheim i 1902, og fortsatte sitt virke i Zululand til sin død. 

I 1903 skrev han en bok om Zulumisjonens mål.Astrup, Nils (1903): Zulumissionens Maal - Africas Hjerte. Et Ord til Venner af det mørke Fastland om Missionsudsigterne, belyst af Prophetierne, Historien og Nutidsbegivenhederne. Utgitt i Christiania. 

Sønnen Johannes Astrup var på samme måte som faren en ledende luthersk misjonær i Afrika.Kildal, Arne (1946): De gjorde Norge større. Bergen: Grieg. Broren Hans Jørgen Synnestvedt Astrup var også misjonær.

 Se også 
 Slekten Astrup

 Referanser 

 Eksterne lenker 
 Store norske leksikon


Kategori:Norske misjonærer
Kategori:Lutherske misjonærer
Kategori:Misjonærer i Sør-Afrika
Kategori:Norske lutherske biskoper
Kategori:Norske lutherske biskoper utenfor hjemlandet
Kategori:Misjonærer tilknyttet Det Norske Misjonsselskap
Kategori:Personer fra Grue kommune
Kategori:Fødsler i 1843
Kategori:Dødsfall i 1919